আল্লাহর কোরআনী সত্যকে অনুধাবনে যেটি অপরিহার্য সেটি হলো বিবেকের সুস্থ্যতা। বিবেকের সে সুস্থ্যতা বিনষ্ট হতে পারে কলেজ-বিশ্ববিদ্যালয় ও মাদ্রাসার বিকৃত শিক্ষায়। নবী (সাঃ)র যুগে ইসলামী রাষ্ট্রবিপ্লবের কাজে যারা এগিয়ে এসেছিলেন তারা ছিলেন হযরত আলী (রাঃ), বেলাল (রাঃ), খাব্বাব (রাঃ), আম্মার (রাঃ)র মত অতি সাধারণ মানুষ। তারা নামায, রোযা, হজ, যাকাতকেই শুধু কবুল করেননি। কবুল করেছিলেন ইসলামের সবটুকু। তারা ইসলামের বিধান ও দর্শন নিয়ে শুধু জায়নামাযে বসেননি, রাষ্ট্র জুড়ে ইসলামের বিজয় এনেছেন এবং সে বিজয়কে টিকিয়ে রাখার জন্য নিজেদের জানমাল নিয়ে সব সময় ময়দানে থেকেছেন। বার বার জ্বিহাদে নেমেছেন। দুর্বৃত্তদের জন্য রাজনীতির ময়দান একদিনের জন্যও খালি করে ঘরে গিয়ে উঠেননি। বেতনভূগী সার্বক্ষনিক সৈনিক না হয়েও তারা অধিক সার্বক্ষনিক ছিলেন। এসব আত্মত্যাগী সার্বক্ষণিক সৈনিকেরাই আল্লাহর দ্বীনের প্রতি গভীর দায়িত্ববোধে তরবারী কোষমূক্ত করেছেন এমনকি হযরত আবু বকরের ন্যায় নিবেদিত প্রাণ খলিফার সামনেও। দ্ব্যর্থহীন ভাষায় বলেছেন, “হে আমিরুল মোমিনূন! আপনি যদি আল্লাহর কোরআন ও রাসূলুল্লাহর সূন্নাহ অনুযায়ী রাষ্ট্র পরিচালনা না করেন তবে এ তরবারী দিয়ে আপনাকে দ্বিখন্ডিত করে ফেলবো।” তারা হযরত ওমরের ন্যায় মহান খলিফর গায়ে বৃহৎ আকারের পিরহান দেখে জুম্মার খোতবা থামিয়ে জিজ্ঞেস করেছেন, “এতবড় জামা তৈরীর কাপড় কোত্থেকে পেলেন?” ইসলামের ন্যায়নীতি ও অনুশাসনের প্রতি এই ছিল অঙ্গিকার। ইসলামী খেলাফতকে বাঁচাতে হযরত আম্মার (রাঃ) তার ৮০ বছরের বৃদ্ধ বয়সে হযরত আলী(রাঃ)র সাথে জ্বিহাদে নেমেছেন এবং শহীদ হয়েছেন। আজও মুসলমানদের জন্য তো তারাই আদর্শ। যে সমাজে এমন ঈমানদারের সংখ্যা অধিক সে সমাজে মীর জাফরদের মত বিশ্বাসঘাতকদের ক্ষমতায় আসা অসম্ভব হয়ে উঠে। মীরজাফরদের নির্মূলে সার্বক্ষনিক সৈনিকেরা তখন গ্রাম-গঞ্জ থেকে ছুটে বের হয়। এ মোজাহিদরা তখন সমাজ থেকে হযরত ওমর (রাঃ) বা হযরত আলী (রাঃ) এর মত লোকদের খুঁজে বের করে এনে ক্ষমতায় বসায়। এবং তাদের শাসনের নিরাপত্তা দিতে নিজেরা অস্ত্র ধরে। বর্তমান সময়ের কাজ তাই দল গড়া নয়, এরূপ চেতনা সমৃদ্ধ মানুষ গড়া। মু’মিনের জীবনে বিরামহীন এ পার্থিব পরীক্ষাটির শেষ ঘন্টা যখন তখন বেজে উঠতে পারে। এবং বেজে না উঠা পর্যন্ত কোন ঈমানদার কি দায়িত্ব থেকে অবসর নিতে পারে? প্রকৃত ঈমানদার তো তার জীবনের শেষ মুহুর্তটিকেও ব্যবহার করবে পরীক্ষার নম্বর বাড়াতে। মোমেনের জীবনে এজন্যই তো অবসর জীবনের ধারণা বা কনসেপ্ট নেই। এটি নিতান্তই সেকুলার ধারণা। এজন্যই হযরত আম্মার ৮০ বছর বয়সে জিহাদে নেমেছেন এবং শহিদ হয়েছেন। জিহাদকে তারা ভাবতেন এ জীবনে প্রমোশন লাভে তখা জান্নাত লাভে সর্বোচ্চ পরীক্ষা। তাই সে পরীক্ষায় উত্তির্ণ হওয়া নিয়ে তাদের মাঝে সব সময় একটি তাড়াহুড়া থাকতো। সে শিক্ষাটি তারা পেয়েছেন পবিত্র কোরআন থেকে। কোরআনে বলা হয়েছে, “তোমাদের কি ধারণা, তোমরা জান্নাতে প্রবেশ করবে? অথচ আল্লাহ এখনও পরীক্ষা করেননি তোমাদের মধ্যে কে জিহাদ করেছে এবং কে ধৈর্যশীল।” –সুরা আল ইমরান, আয়াত ১৪২। জীবনের সে চরম পরীক্ষা ও পরম পাওয়াটি নিয়ে তাড়াহুড়া করতে বলেছেন মহান আল্লাহতায়লা। মু’মিনদের তিনি সতর্ক করে দিয়েছেন এভাবে, “তোমরা তাড়াহুড়া কর তোমাদের প্রভূর মাগফেরাত ও জান্নাত পাওয়ার জন্য, যে জান্নাত আসমান ও পৃথিবীর ন্যায় প্রশস্ত -যা তৈরী হয়েছে পরহেযগারদের জন্য।” –সুরা আল-ইমরান, আয়াত ১৩৩। অপর এক আয়াতে বলা হয়েছে, “তোমাদের প্রভূর মাগফেরাত ও জান্নাত পাওয়ার জন্য তোমরা পরস্পরে প্রতিযোগিতা কর যা আসমান ও পৃথিবীর ন্যায় প্রশস্ত।”- সুরা হাদীদ, আয়াত ২১। সাহাবাগণ মহান আল্লাহর এ হুশিয়ারি ঘোষণা থেকে শিক্ষা নিয়েছেন। তাই তাদের জীবনের আল্লাহর মাগফেরাত লাভে প্রচন্ড তাড়াহুড়া ছিল, ছিল পরস্পরের মাঝে প্রচন্ড প্রতিযোগিতা। মাগফেরাতের লাভে তারা শ্রেষ্ঠ পথ রূপে বেছে নিয়েছিলেন মহান আল্লাহর ইচ্ছা পূরনে তথা তাঁর দ্বীনের বিশ্বব্যাপী বিজয়ে নিজেদের সমগ্র সামর্থের বিনিয়োগ, এমনকি প্রাণের কোরবানীও। তাই বেশীর ভাগ সাহাবা শহিদ হয়েছেন। তাদের সে সার্বক্ষনিক জিহাদী প্রস্তুতির কারণেই সে সেময় সমাজের দুর্বৃত্তরা মুসলমানদের মাথার উপর শাসক রূপে বসতে পারেনি।